Lapin liiton esittely - Lappi.fi
Lapin liitto/ Lapin liiton esittely
Lapin liiton toiminta
Seutukunnat ja kunnat
Olemme innostunut, Lapille positiivista potkua antava
tehemä pois -joukkue. Edistämme Lapin menestystä ja lappilaisten hyvinvointia.
Lapin liitto johtaa kansallista ja EU:n rakennerahastoihin liittyvää aluekehittämisohjelmatyötä Lapissa. Liitto vastaa maakuntakaavoituksesta sekä toimii keskeisesti maakunnan kansainvälisessä yhteistyössä. Lapin liitossa toimii myös Lapin pelastuslaitos, joka vastaa maakunnan alueellisesta pelastustoimesta.
Lapin liittoa johtaa maakuntavaltuusto ja maakuntahallitus, jonka apuna toimii liiton toimisto maakuntajohtajan johdolla. Maakuntajohtajan tukena toimii vastuualuepäälliköistä, viestintäpäälliköstä sekä henkilöstön edustajasta koostuva johtoryhmä. Johtoryhmä kokoontuu parin viikon välein pääsääntöisesti maanantaisin.
Lapin liiton johtoryhmän jäsenet:
Maakuntajohtaja Mika Riipi, kehittämisjohtaja Päivi Ekdahl, hallintojohtaja Raimo Holster, yhteysjohtaja Maiju Hyry, viestintäpäällikkö Jenni Lintula, suunnittelujohtaja Riitta Lönnström, pelastusjohtaja Martti Soudunsaari ja henkilöstönedustajana projektipäällikkö Kirsi Salla.
Tutustu tarkemmin Lapin liiton toimintaan, organisaatioon sekä Lapin seutukuntiin ja kuntiin.
Lapin maakunnan visio
Lappi on arktinen avoin ja älykäs. Me teemme maailman puhtaimmassa maakunnassa kestävästi menestystä. #RakkauestaLappiin